
מושב רביעי

מישיבת ועדת החוקה, חוק ומשפט
יום שלישי, י"ט באדר התשע"ח (06 במרץ 2018), שעה 12:30
<סדר היום:>
<הצעת חוק יסודות המשפט (תיקון) (עקרונות המשפט העברי), התשע"ז-2017 - רביזיה על ההסתייגויות>
נכחו:

<חברי הוועדה:> 
ניסן סלומינסקי – היו"ר
קארין אלהרר

זאב בנימין בגין

יעל גרמן 
רויטל סויד
חברי הכנסת:
מרדכי יוגב
<מוזמנים:> 
	לירון נעים
	–
	עו"ד, משרד המשפטים

	ענת הר אבן
	–
	עו"ד, רשות האכיפה והגבייה, משרד המשפטים


<ייעוץ משפטי: >
גור בליי
<מנהל/ת הוועדה:>
אסף פרידמן
<רישום פרלמנטרי:>
אהובה שרון, חבר תרגומים
<הצעת חוק יסודות המשפט (תיקון) (עקרונות המשפט העברי), התשע"ז-2017>
<היו"ר ניסן סלומינסקי:>
אני פותח את ישיבת ועדת החוקה, חוק ומשפט.
<יעל גרמן (יש עתיד):>
בכך שאנחנו היום ניתן אפשרות לבית המשפט להסתמך על המשפט העברי, אנחנו נפתח פתח לפרשנות שתצמצם את החופש של נשים, את החופש של מיעוטים, את החופש של הקהילה הגאה, את השוויון ואת החופש. מאוד מאוד חוששים. 

אני אישית מאוד מאוד מעריכה את זה שבאמת אנחנו הוספנו את כל הנושא הזה לאור החירות, הצדק והשלום. אני כבר לא זוכרת.

<זאב בנימין בגין (הליכוד):>
היושב והשלום.

<יעל גרמן (יש עתיד):>
אמרת, בני. נכון. אבל אני חושבת שאם באמת אנחנו רוצים להסיר את החשש ועם זאת לאפשר באמת לבתי המשפט לראות במשפט העברי מוצא במקרה של קושיה ובעיה, חוסר פתרון, אני חושבת שהנוסח שאנחנו הצענו, ואני חושבת שיש נוסח אחד שמגבש כמעט את כל ההתמודדות, והנוסח הזה הוא הנוסח, אני מתנצלת שזה הנוסח שלנו, באמת מכיל הכול. מיד אני אראה. 

איפה ההסתייגות שלי?

<גור בליי:>
סידרנו את כל ההסתייגויות.

<היו"ר ניסן סלומינסקי:>
את אמרת ובלבד ש-.

<יעל גרמן (יש עתיד):>
אני הפכתי את הסדר.

<היו"ר ניסן סלומינסקי:>
ובלבד שהוא כפוף לנושא של עקרונות הצדק והיושר וכולי.

<יעל גרמן (יש עתיד):>
נכון, אבל אני רוצה לקרוא את ההסתייגות ככתבה וכלשונה. לכן, אם תאמר לי מה מספר ההסתייגות שלי, אני מאוד אודה לך.

<גור בליי:>
32.

<יעל גרמן (יש עתיד):>
תודה. אני חושבת שאם אנחנו היינו אומרים שבחוק יסודות המשפט, סעיף 1, במקום הסיפה החל במלים "לאור עקרונות החירות" יבוא "לאור עקרונות המשפט העברי המתיישבים עם עקרונות החירות, הצדק, היושר, השלום והשוויון, ועם מורשת ישראל". אני דווקא ביקשתי לומר "לאור עקרונות המשפט העברי ומורשת ישראל המתיישבים עם". אני מעירה לגור. זאת הייתה ההסתייגות שלי. ההסתייגות שלי הייתה המשפט העברי ומורשת ישראל.

<גור בליי:>
נתקן את זה.

<יעל גרמן (יש עתיד):>
אני חושבת שברגע שאנחנו באים ואומרים את זה, אנחנו למעשה מבטיחים את כל מה שממנו אנחנו חוששים.

<זאב בנימין בגין (הליכוד):>
אני באמת לא רואה את היתרון. 

<היו"ר ניסן סלומינסקי:>
אני רוצה לשאול אותך. מאחר והסברת את הדברים, אני רוצה לשאול. מאחר וכולם כאן רצים בין הוועדות השונות, האם נוכל להסתפק בהצבעה אחת של מי בעד הרביזיה ומי נגד, כי אנשים כאן, גם אתם, מגיעים מוועדות אחרות. אם על דעתכם יהיה אפשר להסתפק בהצבעה אחת של מי בעד הרביזיה ומי נגד, נעשה את זה מיידית.

<יעל גרמן (יש עתיד):>
מכיוון שאני נמצאת כאן וזאת הרביזיה שלנו, לדעתי יש לי רק הסתייגות אחת.

<גור בליי:>
אתם הצטרפתם לכל ההסתייגויות.

<יעל גרמן (יש עתיד):>
נכון.

<היו"ר ניסן סלומינסקי:>
אבל אפשר להצביע פעם אחת על הכול ואפשר להצביע על כל אחת בנפרד.

<יעל גרמן (יש עתיד):>
קשה לי לענות מפני שאני חושבת שמי שצריך לענות על זה אלה אותם שהגישו את ההסתייגויות.

<היו"ר ניסן סלומינסקי:>
אפשר להצביע בהצבעה אחת או לא.

<יעל גרמן (יש עתיד):>
אבל הם אלה שהגישו.

<היו"ר ניסן סלומינסקי:>
מי שלא נמצא, לא רלוונטי כרגע.

רויטל, מאחר וכולם נוכחים, מספיק לכם הצבעה אחת של מי בעד הרביזיה ומי נגד? או שאתם רוצים על כל סעיף וסעיף?

<רויטל סויד (המחנה הציוני):>
זאת רביזיה שלך, לא?

<יעל גרמן (יש עתיד):>
לא. שלכם.

<היו"ר ניסן סלומינסקי:>
זה לא משנה. אפשר להצביע בהצבעה אחת על כל הרביזיות, אם כולם ממהרים.

הצבעה אחת על הכול. כן? בסדר. 

מי בעד הרביזיה? מי נגד?
הצבעה
בעד – 4
נגד – 4
הרביזיה לא נתקבלה.
<היו"ר ניסן סלומינסקי:>
הרביזיה לא התקבלה.

תקרא את החוק.

<גור בליי:>
תיקון לסעיף 1 –
בחוק יסודות המשפט תש"מ-1980 בסעיף 1 במקום "מורשת ישראל" יבוא "המשפט העברי ומורשת ישראל".

<היו"ר ניסן סלומינסקי:>
מי בעד אישור הצעת חוק יסודות המשפט (תיקון) (עקרונות המשפט העברי), התשע"ז-2017? מי נגד?

הצבעה

בעד – 5
נגד – 4
הצעת חוק יסודות המשפט (תיקון) (עקרונות המשפט העברי), התשע"ז-2017 נתקבלה.

<היו"ר ניסן סלומינסקי:>
החוק אושר לקריאה שנייה ושלישית.

<יעל גרמן (יש עתיד):>
רביזיה על החוק. אנחנו מבקשים רביזיה.

<היו"ר ניסן סלומינסקי:>
רביזיה על החוק. בשעה 15:25 תהיה הצבעה על הרביזיה על החוק. 

תודה.

<הישיבה ננעלה בשעה 12:50.>

